ईस्टर () एगो तिहुआर आ छुट्टी के दिन हवे जे ईसा मसीह के दुबारा जीवित होखे के उपलक्ष में मनावल जाला। न्यू टेस्टामेंट के मोताबिक यीशु सूली पर चढ़ावल जाए के तिसरा दिने दोबारा जिंदा भ गइल रहलें; जबकि येरुशलम के बाहर कैलवेरी में लगभग 30 AD में उनके शुक के दिने सूली पर चढ़ावल गइल रहे। ईसाई लोग ईस्टर से पहिले वाला हप्ता के पबित्र हप्ता (होली वीक) के रूप में मनावे ला; एही हप्ता में गुड फ्राइडे पड़े ला जहिया सूली दिहल गइल रहे। ईस्टर अतवार के मनावल जाला आ एकरे अगिला दिन के ईस्टर सोमार (ईस्टर मंडे) के रूप में मनावल जाला।